**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

(nu produce efecte juridice)

Iniţiator

PRIMAR

Dr. Dorin Florea

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2020**

pentru reglementarea activității economice din zona de agrement a Platoului Cornești

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 91301 din 24.06.2020 iniţiat de Serviciul Public de Utilități Municipale
2. Avizele favorabile ale Compartimentelor de specialitate.
3. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* art. 28, alin. (2) și alin.(3), lit.c) din Ordinul nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii
* Anexei nr.1, pct.4, lit.”f” din Legea nr.46/2008-Codul silvic
* Legii nr. 52/2003 privind transparenţa decizională în administraţia publică, republicată,
* art. 129, alin. (1), alin. (2), lit. c) și alin. (4), lit. c), a art.139, alin. (3), lit. c) și lit. g), a art. 196, alin. (1), lit. a) și a art. 243, alin. (1), lit. a), precum și ale art.333-348 din O.U.G. nr. 57/2019 privind Codul administrativ,

**H o t ă r ă ş t e** :

**Art.1.**  Activitatea economică din zona de agrement a Platoului Cornești se va desfășura numai în zona special destinată acesteia, astfel: pe sensul de mers înspre Grădina Zoologică va cuprinde un număr de 22 amplasamente, iar pe aleea de mers înspre stația CFR va cuprinde un număr de 10 amplasamente.

**Art.2.** Se prelungesc acordurile pentru ocuparea domeniului public până la data de 31.12.2020 pentru operatorii economici care își desfășoară activitatea la Platoul Cornești, precum și reducerea cu 50% a taxei de ocupare domeniu public pentru activități sezoniere.

**Art.3.** Prevederile HCL nr. 112/18.06.2020, privind Închirierea prin licitație publică, a unui număr de 30 locații aparținând domeniului public al Municipiului Târgu Mureș, destinate amplasării de construcţii provizorii, tip chiosc, tonetă sau rulotă pentru activități comerciale la Platoul Cornești, aprobarea documentației de atribuire, aprobarea componenței comisiei de evaluare şi membrii supleanti, se aplică începând cu data de 01**.**01.2021pentru un număr de 30 de locații aparținând domeniului public, contractul urmând a se încheia pe o perioada de 3 ani cu posibilitate de prelungire.

**Art.4** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Public de Utilități Municipale, Direcția Economică, Direcția Arhitect șef.

**Art.5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**p. Secretarul general al Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

R O M Â N I A (nu produce efecte juridice)\*

JUDEŢUL MUREŞ Inițiator

MUNICIPIUL TÂRGU MUREŞ Primar,

Serviciul Public de Utilități Municipale  Dr. Dorin Florea

Nr. 91301 din 24.06.2020

**REFERAT DE APROBARE**

pentru reglementarea activității economice din zona de agrement a

Platoului Cornești

Având în vedere solicitările agenților economici care își desfășoară activitatea la Platoul Cornești precum și HCL nr. 112 din 18.06.2020 prin care urmează a se scoate la licitație un număr de 21 de amplasamente și să se încheie contracte pe o perioadaă de 6 luni, dar nu mai mult de 31.12.2020, arătăm faptul că finalizarea acestor proceduri și încheierea noilor contracte s-ar realiza abia în luna septembrie.

Având în vedere că sezonul este până la sfârșitul lunii octombrie, iar contractele abia în septembrie vor fi semnate, perioada rămasă de desfășurare a activității este de doar pentru luna octombrie, pentru că lunile noiembrie și decembrie sunt de extrasezon.

Ca atare propunem ca desfășurarea licitației pentru toate amplasamentele cu activități comerciale de la Platoul Cornești respectiv 30, să se desfășoare începând cu luna ianuarie 2021, astfel încât, la început de sezon, respectiv aprilie 2021, să poată fi întocmite toate contractele cu agenții economici și aceștia să poată beneficia de desfășurarea activității pe întreg sezonul estival.

Având în vedere că la ora actuală se percep taxele aprobate prin HCL nr. 110/2019 precum și faptul că în contextul pandemiei le-a fost grav afectată activitatea operatorilor economici, pentru a veni în sprijinul acestora propunem prelungirea acordurilor de ocupare a domeniului public până la 31.12.2020 pentru agenții economici care își desfășoară activitatea la Platoul Cornești, urmând ca din luna ianuarie să demarăm procedura de licitație. Totodată solicităm reducerea cu 50% a taxei de ocupare a domeniul public pentru activități sezoniere la Platoul Corenești.

Ţinând cont de cele menţionate mai sus, supunem aprobării dumneavoastră, proiectul de hotărâre aşa cum a fost redactat.

Director SPUM

Mircea Moldovan

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**